Diari Oficial de la Generalitat Valenciana


Sumari del DOGV 5039, del 30-06-2005 (2005/7579)

Informació pública i audiència a les persones interessades en els projectes d'urbanització i de reparcel·lació forçosa en sòl urbanitzable amb ordenació detallada, sector centre.sud Platja del municipi de Bellreguard.
-------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5039

Data del DOGV
:   30-06-2005

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2005/7579


Organisme emissor
:   Ajuntament de Bellreguard

Tipus de document
:   Anunci

Informació pública i audiència a les persones interessades en els projectes d'urbanització i de reparcel·lació forçosa en sòl urbanitzable amb ordenació detallada, sector centre'sud Platja del municipi de Bellreguard. [2005/X7579]
  
El Ple de l'Ajuntament d'11 de maig de 2005, s'han sotmés als tràmits d'informació pública i d'audiència a interessats, per un termini de vint dies, els projectes d'agrupacions d'àrees de repartiment 5 i 6 i de les seues respectives unitats d'execució, modificacions d'aprofitaments del pla general i d'adscripcions de xarxa primària, reajustaments de l'ordenació detallada, programa per al desenvolupament d'actuació integrada, projectes d'urbanització i de reparcel·lació forçosa en sòl urbanitzable amb ordenació detallada, sector centre-sud Platja del municipi de Bellreguard, redactats d'ofici per l'Ajuntament, les dades rellevants dels quals són: superfície de la Unitat d'Execució, 86.493 m² (sòl lucratiu 50.030, sòl dotacional 36.463);xarxa primària adscrita, 7.369 m²; superfície total Àrea de Repartiment, 93.862 m²; Aprofitament tipus Àrea de Repartiment, 0,5277; Aprofitament tipus del sector, 0,5727; edificabilitat neta, 0,66 m²/m² (residencial 0,51 i altres 0,15); ús dominant, residencial, i pressupost licitació obres urbanització 4. 676.243,04 euros.
  
La gestió es preveu directa, sense perjuí que el seu desenvolupament es realitze per mitjà de gestió indirecta, si a això hi haguera lloc, i, durant els dits períodes, els projectes podran ser objecte de pública consulta en l'Ajuntament, podran presentar-se al·legacions, altres alternatives tècniques, cabrà la pròrroga per vint dies addicionals si, durant els deu primers dies d'informació pública, alguna persona es comprometera a presentar una alternativa tècnica substancialment diferent de la inicial i en prestés caució, i podran presentar-se Proposicions juridicoeconòmiques durant els cinc dies següents al venciment del tràmit d'informació pública, sense perjuí de considerar com presentada la proposta per l'Ajuntament; l'acte d'obertura de pliques tindrà lloc, si escau, a les 12 hores del següent dia hàbil a la conclusió del termini per a presentar-les i, durant els deu dies següents, les actuacions podran ser objecte de consulta i al·legacions i els competidors podran associar-se unint les seues proposicions. Així mateix, el Projecte de Reparcel·lació podrà ser examinat i objecte d'al·legacions i els interessats podran practicar els requeriments a què al·ludixen els articles 69 i 70 de la Llei 6/94 de la Generalitat Valenciana Reguladora de l'Activitat Urbanística, en relació amb les valoracions de drets, condominis i altres.